Module
Contents
Index 🔎︎

# Máis Controis

A barra de ferramentas Máis controis abre cando preme na icona Máis controis da barra de ferramentasControis de formulario.

## Botón xiratorio

Crea un botón xiratorio.

Engadindo un botón xiratorio a unha folla de cálculo de Calc, poderá usar a lapela Datos para crear unha ligazón de duplo sentido entre o botón xiratorio e unha cela. Desa forma, ao cambiar o contido dun, actualízase o contido do outro.

## Barra de desprazamento

Crea unha barra de desprazamento.

Pódense especificar as seguintes propiedades das barras de desprazamento:

Nome da interface de usuario | Semántica
Valor mínimo de desprazamento | Especifica a altura ou a largura mínima da barra de desprazamento.
Valor máximo de desprazamento | Especifica a altura ou a largura máxima da barra de desprazamento.
Valor predefinido de desprazamento | Especifica o valor predefinido da barra de desprazamento, o cal se usa ao restabelecer o formulario.
Orientación | Especifica a orientación, horizontal ou vertical, da barra de desprazamento.
Desprazamento mínimo | Especifica a distancia mínima que se despraza a barra, por exemplo, ao premer nunha frecha.
Desprazamento máximo | Especifica a distancia máxima que se despraza a barra, por exemplo, ao premer entre unha frecha e o cursor da barra de desprazamento.
Atraso | Especifica o atraso en milisegundos entre os eventos repetidos da barra de desprazamento, por exemplo, a demora que se produce ao premer nunha das frechas da barra de desprazamento e manter o botón do rato premido.
Cor de símbolo | Especifica a cor das frechas da barra de desprazamento.
Tamaño visíbel | Especifica o tamaño do cursor da barra de desprazamento en "unidades de valor". Por exemplo, un valor de ("Valor máximo de desprazamento" menos "Valor mínimo de desprazamento") / 2 resulta nun cursor que ocupa a metade da barra de desprazamento. Defina como cero o Tamaño visíbel se desexa que a largura e a altura da barra de desprazamento sexan idénticas.

Nas follas de cálculo de Calc, use a lapela Datos para crear unha ligazón de duplo sentido entre a barra de desprazamento e unha cela.

## Botón de imaxe

Crea un botón que se mostra como imaxe. Á parte da representación gráfica, o botón de imaxe ten as mesmas propiedades que un botón "normal".

## Control de imaxe

Crea un control de imaxe. Só pode usarse para engadir imaxes dunha base de datos. Prema dúas veces nun destes controis para abrir a caixa de diálogo Inserir imaxe, onde pode inserir a imaxe. Tamén hai un menú de contexto (non dispoñíbel en modo deseño) que contén ordes para inserir e eliminar imaxes.

Pódense mostrar imaxes de base de datos nos formularios e inserir novas imaxes nas bases de datos sempre que o control de imaxe non estea protexido contra escrita. O control debe facer referencia a un campo de base de datos do mesmo tipo que a imaxe. Introduza o campo de datos na xanela de propiedades da lapela Datos.

## Campo de data

Crea un campo de data. Se o formulario está ligado a unha base de datos, os valores de data poden tomarse dela.

Atribuíndo a propiedade "Despregábel" ao campo de data, permítese aos usuarios abrir un calendario para seleccionar unha data nese campo. Isto tamén é aplicábel aos campos de data do campo Control de táboa.

Os usuarios poden editar os campos de data con facilidade usando as frechas cara a arriba e cara a abaixo do teclado. Dependendo da posición do cursor, as frechas permiten aumentar ou diminuír o día, o mes ou o ano.

Observacións específicas sobre campos de data.

## Campo horario

Crea un campo de hora. Se o formulario está ligado a unha base de datos, os valores de hora poden tomarse dela.

Os usuarios poden editar os campos de data con facilidade usando as frechas cara a arriba e cara a abaixo do teclado. Dependendo da posición do cursor, as frechas permiten aumentar ou diminuír o día, o mes ou o ano.

## Selección de ficheiros

Crea un botón que permite seleccionar ficheiros.

## Campo numérico

Crea un campo numérico. Se o formulario está ligado a unha base de datos, os valores numéricos poden tomarse dela.

## Campo monetario

Crea un campo monetario. Se o formulario está ligado a unha base de datos, o contido do campo monetario pode tomarse dela.

## Campo de patrón

Crea un campo de patrón. Os campos de patrón consisten nunha máscara de edición e nunha máscara literal. A de edición determina os datos que poden introducirse e a literal o contido do campo de patrón ao cargar o formulario.

Teña en conta que os campos de patrón non se exportan a formato HTML.

## Caixa de grupo

Crea un marco para agrupar visualmente varios controis. As caixas de grupo permiten agrupar os botóns de opción nun marco.

Se insire un marco de grupo no documento, abrirase o asistente de elementos de grupo, que lle facilitará a creación de grupos de opcións.

Nota: Ao arrastrar unha caixa de grupo sobre controles xa existentes, se despois desexa escoller un control vai ter que abrir primeiro o menú de contexto da caixa de grupo e escoller Dispor - Enviar para atrás. A seguir, escolla o control tendo OrdeCtrl
premido.

As caixas de grupo só se utilizan para efectos visuais. Pode agrupar os campos de opción por funcións mediante a definición do nome. Nas propiedades Nome dos campos de opción, introduza o mesmo nome para agrupalos.

## Control de táboa

Crea un control de táboa para visualizar unha táboa de base de datos. Cando se crea un control de táboa, aparece o asistente de elementos de táboa.

Información especial sobre controis de táboas.

## Barra de navegación

Crea unha barra de navegación.

A barra de navegación permítelle percorrer os rexistros dunha base de datos ou dun formulario de base de datos. Os controis desa barra funcionan da mesma maneira que os da barra de navegación predefinida de LibreOffice.