Module
Contents
Index 🔎︎

# Documentos de formulario XML (XForms)

Os XForms son un novo tipo de formulario web desenvolvido por World Wide Web Consortium. O modelo XForm defínese en XML (Extensible Markup Language) e usa seccións separadas para describir o que fai o formulario e a súa aparencia. Pode ver información detallada sobre os XForms en: http://www.w3.org/MarkUp/Forms/.

## Traballar con XForms

En LibreOffice, os documentos XForms son un tipo especial de documento de Writer. O modo deseño dun documento XForm dispón de paneis e barras de ferramentas adicionais.

Unha vez creado e gardado un documento XForms, pode abrilo, encher o formulario e enviar os cambios a un servidor.

## Para crear novos documentos XForms

1. Escolla Ficheiro - Novo - Documento de formulario XML.

   A xanela de deseño de XForms abrirase nun documento baleiro de Writer.

2. Deseñe o seu formulario.

- Insira un control, seleccione o modelo predefinido no explorador de propiedades e introduza unha instrución de ligazón.

- Engada un elemento á instancia no navegador de datos.

- Cargue unha nova instancia desde un ficheiro XML e engada controis aos elementos ou atributos XML relevantes.

## Para abrir un documento XForms

- Escolla Ficheiro - Abrir e seleccione o documento XForms. Os documentos XForm teñen a mesma extensión que os documentos de texto de Writer (*.odt).

## Para editar un documento XForms

Abra o documento XForms e use as seguintes xanelas e barras de ferramentas:

- Barra de ferramentas Deseño de formulario

- Barra de ferramentas Controis de formulario

- Navegador de datos

- Explorador de formularios